সূত্র জানায়, বিজয়ের লক্ষ্যেই পৌরসভা নির্বাচনে যাচ্ছে বিএনপি। মাটি কামড়ে এলাকায় পড়ে থাকার নির্দেশনাও দেওয়া হয়েছে। সরকারের কৌশল সম্পর্কে পরিষ্কার তথ্য না পেলেও ধানের শীষ মার্কা হিসেবে প্রায় আট বছর পর নির্বাচনে যাচ্ছে। এ কারণে গণতান্ত্রিক দল হিসেবে নির্বাচনে যাওয়ার পক্ষে দলের নেতারাও আগেই খালেদা জিয়াকে জানিয়েছিলেন। এ বিষয়ে কার্যালয়ের সামনে দীর্ঘক্ষণ বাংলা ট্রিবিউনের সঙ্গে কথা বলেন বৈঠকে অংশ নেওয়া ভাইস চেয়ারম্যান হারুন আল রশীদ। তিনি বলেন, ম্যাডাম দেশে আসার পর সিনিয়র কয়েকজন নেতাদের সঙ্গে বৈঠক করেছিলেন। ওই বৈঠকেই আমরা নির্বাচনে যাওয়ার পরামর্শ দিই। কারণ, দীর্ঘদিন নির্বাচনবঞ্চিত মানুষের কাছে ধানের শীষের অবস্থান বুঝার জন্য এর চেয়ে বিকল্প কিছু নেই। আর আমাদের আন্দোলন তো চলমান আছে। দেখা যাবে পৌর নির্বাচনের পর জানুয়ারিতেই কিছু ঘটবে।